Diari Oficial de la Generalitat Valenciana


Sumari del DOGV 6433, del 07-01-2011 (2010/13316)

Resolució de 13 de desembre de 2010, de la Direcció General de Transports i Logística, per la qual s'acorda l'aprovació de l'avantprojecte per a l'establiment d'un nou servici de transport públic regular permanent de viatgers per carretera entre Torrevieja i l'aeroport d'Alacant i l'obertura d'un període d'informació pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6433

Data del DOGV
:   07-01-2011

Secció del DOGV
:   V. ANUNCIS - C) ALTRES ASSUMPTES

Número del document
:   2010/13189


Organisme emissor
:   Conselleria d'Infraestructures i Transport

Tipus de document
:   Resolució

Resolució de 13 de desembre de 2010, de la Direcció General de Transports i Logística, per la qual s'acorda l'aprovació de l'avantprojecte per a l'establiment d'un nou servici de transport públic regular permanent de viatgers per carretera entre Torrevieja i l'aeroport d'Alacant i l'obertura d'un període d'informació pública. [2010/13989]  
En la Direcció General de Transports i Logística està tramitant-se l'expedient de creació del servici públic de transport regular permanent d'ús general de viatgers per carretera entre Torrevieja i l'aeroport d'Alacant.  
Segons el que establixen els articles 62 i 63 del Reglament de la Llei d'Ordenació dels Transports Terrestres, aprovat pel Reial Decret 1211/1990, de 28 de setembre, i una vegada redactat l'avantprojecte del nou servici, de conformitat amb les funcions atribuïdes al director general de Transports i Logística per l'article 14 del Decret 117/2007, de 27 de juliol, del Consell de la Generalitat, que aprova el Reglament Orgànic i Funcional de la Conselleria d'Infraestructures i Transport, resolc:  
Primer  
Aprovar l'avantprojecte per a l'establiment d'un nou servici de transport públic regular permanent de viatgers per carretera entre Torrevieja i l'aeroport d'Alacant (servici directe o exprés).  
Segon  
Sotmetre a informació pública l'avantprojecte esmentat, per un termini de trenta dies comptadors des de l'endemà de la publicació de la present resolució, perquè els interessats puguen al·legar el que consideren oportú, i, si ho desitgen, podran consultar l'avantprojecte mencionat en els servicis centrals de la Direcció General de Transports i Logística (av. de Blasco Ibáñez, 50, 5a planta, de València), en el Servici Territorial de Transports d'Alacant (Av. Aguilera, 1-6a d'Alacant), en el Servici Territorial de Transports de Castelló (Av. del Mar, 16 de Castelló de la Plana).  
Transcorregut el termini indicat sense realitzar al·legacions, se'l considerarà que està d'acord i perdrà el dret al tràmit corresponent. Això sense perjuí de la interposició dels recursos que procedisquen contra la resolució definitiva del procediment, en els terminis legalment i reglamentàriament establits.  
Tercer  
Remetre la present resolució al Diari Oficial de la Comunitat Valenciana per a la seua publicació.  
València, 13 de desembre de 2010.- El director general de Transports i Logística: Vicente Dómine Redondo.